*Projekts*

LATVIJAS REPUBLIKAS MINISTRU KABINETS

2016.gada\_\_\_\_. \_\_\_\_\_\_\_              Rīkojums Nr.

Rīgā              (prot.Nr.      §)

**Koncepcija par zemes dzīļu izmantošanas tiesiskā regulējuma pilnveidošanu potenciālo investīciju piesaistei**

1. Konceptuāli atbalstīt Koncepcijā par zemes dzīļu izmantošanas tiesiskā regulējuma pilnveidošanu potenciālo investīciju piesaistei (turpmāk – koncepcija) ietvertā risinājuma „B” variantu.

2. Vides aizsardzības un reģionālās attīstības ministrijai (turpmāk – ministrija) turpināt darbu pie koncepcijā ietvertā risinājuma „B” varianta pilnveidošanas, izstrādājot grozījumus normatīvajā regulējumā.

3. Lai nodrošinātu koncepcijā ietvertā risinājuma „B” varianta īstenošanu, ministrijai sagatavot likumprojektu par grozījumiem likumā „Par zemes dzīlēm”(turpmāk – likumprojekts). Likumprojektā:

3.1. noteikt zemes dzīļu lietošanas tiesību aprobežojumus, lai varētu veikt zemes dzīļu izpēti;

3.2. paredzēt atlīdzību par zemes dzīļu izpētes darbu gaitā zemes virsmai nodarītajiem zaudējumiem;

3.3. paredzēt kārtību kompensācijas noteikšanai par zemes dzīļu izmantošanu;

3.4. paredzēt kārtību kā zemes dzīļu izmantošanā iesaistītās puses var vienoties par strīdīgajiem jautājumiem;

3.5. iekļaut likumprojektā deleģējumu Ministru kabinetam izstrādāt noteikumus koncepcijā ietvertā risinājuma „B” varianta īstenošanai.

4. Vides aizsardzības un reģionālās attīstības ministram līdz 2017. gada 31. martam iesniegt Ministru kabinetā likumprojektu par grozījumiem likumā „Par zemes dzīlēm”.

5. Izvērtēt nepieciešamību izdarīt grozījumus citos normatīvajos aktos, tai skaitā Dabas resursu nodokļa likumā.

6. Lai nodrošinātu šā rīkojuma 2. un 5. punktā dotā uzdevuma izpildi, pilnvarot vides aizsardzības un reģionālās attīstības ministru izveidot darba grupu.

Ministru prezidents M. Kučinskis

Vides aizsardzības un

reģionālās attīstības ministrs K. Gerhards

**Iesniedzējs:**

vides aizsardzības un reģionālās

attīstības ministrs K. Gerhards

**Vīza:**

valsts sekretārs R. Muciņš

27.07.2016. 16:00

242

D.Ozola, 67026518

Dace.Ozola@varam.gov.lv